# **ELTE TTK HÖK KÜLDÖTTGYŰLÉSFetter Dávid, Informatikus2015.09.06 – 2015.10.10**

Kedves képviselők, tisztségviselők, érdeklődők!

Az utóbbi egy hónap sem telt eseménytelenül. Több weboldal is létrejött, vannak amelyek új designt kaptak, illetve kisebb frissítések is történtek. A golyabal.elte.hu aldomaint lefoglaltam, és el is készítettem egy alap designt. Információkat még nem tartalmaz, és a design sem a végleges, de amennyiben kapok a jövőben instrukciókat be fog indulni. A Hallgatói Alapítvány kérésére folyamatosan készülődünk az új alkalmazottal, Dórával, a webshopon megnyitásán. A ttkhok.elte.hu oldal megkapta az új designt, azonban ezen van még mit dolgozni, így várom a további javaslatokat.

A golyabal.elte.hu oldalhoz megkaptam a megfelelő alias kezelési jogokat, így Béni Kornél kérésére már pár címet ki is osztottam, hogy gördülékenyebben menjen a szervezés.

A levelezés, és levelezési listák kezelése úgy érzem a megfelelően kézben van tartva. Bár volt olyan e-mail amire csak 2 nap után válaszoltam, de véleményem szerint ezek nem voltak sürgető problémák.

Mind a Hallgatói Alapítványban, mind a TTK HÖK irodákban volt probléma a hálózattal. A TTK HÖK-ön belül egy IP cím letiltásra került. Ennek okairól és következményéről a beszámolómban nem írnék, de az IIG-vel egyeztetve úgy érzem sikerült konszenzusra jutni, így az Északi Hallgatói Irodában sikerült a hálózatot kelyreállítani. Jelenleg a Hallatói Alapítványban van gond a hálózattal, bár szerencsére itt nem az internetkapcsolat ami “rosszalkodik” hanem a belső hálózat. Itt gyanakszom egy feljebbről jövő problémára.

Tabajdi Péter jelezte felém, hogy a TTK HÖK szerverén végrehajtott egy frissítést. Ennek következménye annyi, hogy gyorsabb az elérése (46ms volt korábban, és jelenleg 32ms). Szeretném a továbbiakban, ha használnánk a szerver nyújtotta lehetőségeket.

Sikeresen lezajlott az 5vös5 km futóverseny. Ennek szervezésében Székely Gellért kért tőlem segítséget, miszerint a BMERunosoknak picit másképp legyen a regisztrációjuk. Egy programot írtam, amely a BMERunos csapatregisztrációkor egy számkódot kért be, és csak azzal tudtak jelentkezni. A kódokat előzetesen kiküldtem a BMERunos ?csapatfőnöknek?.

A Tétékás Nyúzba jelentkeztek újonnan szerkesztők és cikkírók. Saáry Ákos kérésére létrehoztam nekik új aliast (nyuz.elte.hu), amiket a ceasarokhoz csatoltam. Hasonló történt a Biológia Szakterület korrepetitorainál, ahol szintén címeket adtam nekik (biosz.elte.hu).

A felkeszito.elte.hu oldalon újra kialakult a szoksásos probléma, hogy a menürendszer bekrepált. Az archive.org oldalnak köszönhetően sikerült egy korábbi állapotot visszahoznom. Már nagyon időszerűnek látom, hogy egy új design bevezetésre kerüljön!!!

Amint látjátok ez a beszámolóm nem tartalmaz időrendi bontást. Ez azért van, mert az elmúlt hónapban egy picit elhavazódtam, és nem volt időm minden apróságot lejegyeznem. Amennyiben kifelejtettem valamit, szóban pótolni fogom.

Ezen kívül a napi rutinfeladatokat elvégeztem: felhasználók informálása, a ttkhok.elte.hu weboldal rendszeres frissítése, számítógépek karbantartása, néha kábelhuzigálás és egyéb problémák megoldása. Ezúton szeretném megköszönni mindazon tisztségviselőnek és képviselőnek a munkáját, akik segítettek abban, hogy a ttkhok.elte.hu weboldal mindig az aktuális adatokat és a legfrissebb híreket tartalmazza.

***Fetter Dávid***

***TTK HÖK Informatikus***

***informatikus@ttkhok.elte.hu***